Arif Qədimov

Arif Firudin oğlu Qədimov () — Modelyer-konstruktor. 1989-cu ildə Naxçıvan Muxtar Respublikası və 1999-cu ildə Azərbaycan Respublikası əməkdar mədəniyyət işçisi fəxri adına layiq görülmüşdür. Pensiyaçıdır. Arif Qədimov "Naxçıvan Nuhun yurdudur", "Bir ömür yaşadım, Adəmli, Nuhlu", "Bir ömrün xatirələri", "Ağ atlının qisası", "Nuh dastanı", "Əshabu-Kəhf dastanı, "Əcəmi dastanı" kimi tarixi -tədqiqat əsərlərini yazmış və oxucuların ixtiyarına vermişdir. 2019-cu ildə təkrar nəşr kimi və geniş elmi əlavələrlə "Müqəddəslər ocağı Naxçıvan" (Naxçıvan Nuhun yurdudur) adlı elmi əsəri Naxçıvan "Əcəmi Nəşriyyati" mətbəəsində çap olunmuşdur.

 Həyatı 
 1965-ci ilin iyul ayinda, hərbi qulluqda olduğu Batumidən "Zaqafqaziya Hərbi Dairəsi"nin xüsusi göndərişi ilə Moskva Hərbi Xarici Dillər İnstitutuna daxil olmuşdur. (Tank keçidi — 4 ünvanında.)
 1969-cu ildə Bakı Yüngül Sənaye Texnikumununun "Modelyer-Konstruktor" fakültəsini fərqlənmə diplomu ilə bitirmiş və təyinatla Bakı şəhərində işləmişdir. (1969–1971-ci il.)
 1971 - 1974-cü il Azərbaycan Yüngül Sənaye nazırliyinin müqaviləsinə əsasən, göndərişlə Xankəndi ayaqqabı fabrikində baş modelyer-konstruktoru olmuş;
 1975–1985-ci ildə Cəlil Məmmədquluzadə adına Naxçıvan Muxtar Respublikasının Ədəbiyyat Muzeyində tərtibatçı rəssam kimi fəaliyyət göstərmiş;
 1985–1997-ci illərdə Naxçıvan Dövlət Tarixi Muzeyinin baş rəssamı olmuşdur.
 1985-ci ildə "Bakinskiy Raboçiy" qəzeti Naxçıvan Rəssamlar Birliyinin sərgi salonunda onun 50 ədəd rəssamlıq və heykəltəraşlıq əsərlərinin fərdi sərgisini təşkil etmişdir.
 1997 −2008-ci illərdə Naxçıvan Dövlət Xalça muzeyinin və Əcəmi seyrəngahı mədəniyyət kompleksinin baş direktoru olmuşdur.
 2008-ci ilin may ayından əlli illik iş stajı ilə pensiyaya çıxıb.

Arif Qədimov, Moskvada Hərbi Xarici Dillər İnstitutuna daxil olmuş, lakin obyektiv səbəbdən öz ərizəsinə əsasən təhsilini davam etdirməmişdir.

 Rəssamlıq fəaliyyəti 
1995-ci ildə Naxçıvan Dövlət Tarixi Muzeyinin baş rəssamı olarkən "Qanlı Yanvar", "30-cu illərin maarif xadimləri", "Bəhruz Kəngərli", "Heydər Əliyev" və s. guşələr yaratmışdır. Tarixi-sənədli filmlərin ("Qədim diyar", "Mənim Naxçıvanım", "Köhnə qala haqqında ballada" XX əsr Türk aşıq ədəbiyyatının nümayəndəsi Aşıq Veysəl haqqında sənədli-bədii "Qaranlıq dünya" filmini çəkmişdir . Bu film Türkiyənin Sivas vilayətinin televiziya kanallarında nümayiş etdirilib və lent yazısı aşıq Veyslin Sivrialandakı ev muzeyində saxlanılır.) müəllifidir. 1984–1987-ci illərdə çəkdiyi 30 dəqiqəlik sənədli -rəngli "Gəmiqaya" filmi ABŞ, Kanada, Argentina və Avstriyada nümayiş etdirilmiş, beynəlxalq kataloqa düşmüşdür. Bu haqda bütün arxiv sənədləri müəllifin şəxsi arxivində saxlanılır. Arif Qədimov 1998-ci ildən "Azərbaycan Xalçası Naxçıvan Muxtar Respublika Dövlət Muzeyi"nin direktoru, Əcəmi seyrəngahı mədəniyyət kompleksinin (Bura Naxçıvan Dəvlət Xalça muzeyi, Möminə Xatın türbə muzeyi, Açıq səma altında muzeyi və Mrəli -Miryaqub piri daxildir.) baş direktoru, özünün yaratdığı "Möminə Xatun" türbə-muzey kompleksinin də rəhbərn olmuşdur.. "Ağ yolun yolçusu", "Müqəddəs qəbirlər sorağında", "Sirli xalçalar", "Bir ömür yaşadım Adəmli, Nuhlu", "Naxçıvanda xalçaçılığın tarixi" adlı tədqiqat əsərlərinin müəllifidir.

 Həmçinin bax 
 Gəmiqaya (film, 1981)
 Bəhruz Kəngərli
 Qədim diyarın gəncliyi (film, 1974)

 İstinadlar 

 Xarici keçidlər 
  Naxçıvan Muxtar Respublika Dövlət Tarix Muzeyi
 C. Məmmədquluzadə adına Naxçıvan Muxtar Respublika Ədəbiyyat Muzeyi


 "Heydər Əliyev Mədəni İirsimizin keşiyində" kitabı, II cild, səhifə 421–424.
 Elmira Axundova "Heydər Əliyev-şəxsiyyət və zaman" səhifə 71–73.
 Svetlana Mirzoyeva — Qeydar Aliyev :İskusstvo proşlo çerez vsyu moyu jizn". səhifə 18–21.
 Azərbaycan xalçası və xalq tətbiqi sənəti III beynəlxlq simpozium. Tezislər. səh. 5–7 "Xalçalarda yaşayan tariximiz ".

Kateqoriya:Azərbaycan muzeylərinin direktorları